**Уведомление за поверителност:**

**Лица, служители или изпълнители на контрагенти, с които „Софарма“ АД има търговски/граждански споразумения / договори**

С настоящото „Софарма“ АД, ЕИК 831902088 („Софарма“, „Ние“, „Дружеството“) предоставя информация за Вашите лични данни, които могат да бъдат обработвани от нас и трансферирани към нас във връзка с търговски или други отношения, които Софарма има с Вашия работодател/възложител или клиент. Обичайно ние получаваме Вашите данни директно от Вас или от Вашия работодател/възложител/клиент, когато осъществявате контакт с нас от името на Вашия работодател/възложител/клиент във връзка с осъществяване на бизнес отношения със Софарма или изпълнение/изменение/прекратяване на съществуващи бизнес отношения със Софарма.

Това уведомление има за цел да ви помогне да разберете защо и как може да използваме и с кого може да споделяме Вашата информация. Списъците и примерите по-долу са илюстративни, неизчерпателни и не са напълно представителни за всеки представител, пълномощник, лице за контакт или изпълнител на контрагент на Дружеството.

**Какви Ваши лични данни обработваме?**

„Лични данни“ означава всяка информация за Вас, от която бихте могли да бъдете идентифицирани, включително информация, която може да бъде защитена съгласно приложимото национално и европейско законодателство.

Личните данни на лица от управителни органи и лица, оправомощени да сключват договори от името на контрагента или да са посочени от него лица за контакт, които Софарма обикновено обработва са следните:

|  |  |  |
| --- | --- | --- |
| **Категории лични данни**  | **Видове**  | **Основание за обработване**  |
| Информация за Вас | Име, презиме, фамилия | Изпълнение на договор / легитимен интерес |
| Информация относно Вашата професионална длъжност  | Работодател, длъжност, професионална квалификация, сертификати  | Изпълнение на договор / легитимен интерес |
| Контакти  | Електронна поща, адрес и телефон  | Изпълнение на договор / легитимен интерес / съгласие |

**За какви цели ще използваме Вашите данни?**

Предоставените от Вас лични данни ще бъдат използвани за следните цели:

1. Изпълнението на търговски или граждански споразумения и договори, по които Софарма и Вашия работодател/възложител/клиент са страни, включително но не само:
	1. посочването Ви като представител, пълномощник или лице за контакт по търговски договор или споразумение;
	2. изготвяне и възлагане на поръчки за доставки на стоки/услуги
	3. действия по изпълнение и координация на процеси, в това число процеси, свързани с регистрация на лекарствени продукти и производството им
2. Изпълнение на регулаторни изисквания, искания или запитвания от Европейската агенция по лекарствата или други регулаторни органи в България или извън България
3. Обработване на информация с цел съответствие със законодателни изисквания на българското и европейското законодателство, включително избягване на конфликт на интереси и корупционни практики.
4. Територията, на която Дружеството осъществява дейността си, е обект на видеонаблюдение за целите, посочени в съответните информационни табели, поставени на местата за достъп до територията.

**С кого можем да споделяме Вашите лични данни?**

Софарма зачита и пази поверителността на Вашите лични данни. При спазване на законовите изисквания е възможно Софарма да разкрие Ваши лични данни на следните лица:

* Доставчици на стоки/услуги на Софарма: Когато използваме доставчици на стоки/услуги, свързани с предоставяните от Вашия работодател/възложител/клиент стоки/услуги на Софарма (напр., други изпълнители по договори за доставка на стоки/услуги) или свързани с техническа поддръжка на вътрешни информационни системи и оперативна поддръжка на дейността ни, е възможно Софарма да разкрие лични данни. Подобно разкриване на данни се осъществява само при наличие на основателна причина за това и въз основа на писмена договореност и ангажимент, поет от получателите на данните да осигурят адекватно ниво на защитата им.
* Външни консултанти: одитори, адвокати и други консултанти във връзка с извършване на независим финансов одит, установяване и защита на права на Софарма и пр.
* Държавни и общински органи: В изпълнение на своите законови задължения, Софарма може да бъде задължена да разкрие лични данни на служители или изпълнители на свои доставчици, клиенти, партньори и други контрагенти при изрично указание на държавни или общински органи. При разкриване на лични данни на държавни органи ще се стремим да съдействаме на тези органи при техните запитвания, но също така ще се стремим да зачитаме правата и неприкосновеността на личния живот на служителите или изпълнителите на наши доставчици, клиенти, партньори и други контрагенти, доколкото това е възможно.
* Партньори и държавни органи за целите на организиране на командировките: Ваши лични данни могат да бъдат разкрити на хотели, туристически агенции и др., както и на държавни органи (напр. с цел получаване на визи), когато това е необходимо, за да може Вашият работодател/възложител/клиент да изпълни договори, сключени със Софарма.

**Споделят ли се Ваши лични данни в страни извън Европейския съюз (ЕС) и Европейското икономическо пространство (ЕИП)?**

Продукти на Софарма се разпространяват и в страни извън ЕС и ЕИП. В редки случаи е възможно Ваши данни да бъдат разкривани на чуждестранни органи във въпросните юрисдикции, както и на клиенти, партньори и контрагенти, които са извън ЕС.

Важно е да знаете, че Софарма предприема всички възможни мерки за защита на Вашите лични данни при подобен трансфер, като например задължава своите партньори и дружества, които са част от икономическата група на Софарма извън (ЕС/ЕИП) да подписват стандартни договорни клаузи за защита на личните данни, одобрени от Европейската Комисия.

Също така Софарма се стреми да осигурява гаранции чрез всички възможни законови способи относно защитата на личните данни, които предава извън ЕС/ЕИП.

**За какъв срок съхраняваме Вашите лични данни?**

Софарма съхранява личните Ви данни в съответствие с Политика за съхранение, архивиране и унищожаване на документите в Софарма АД и приложимото законодателство. Вашите лични данни ще бъдат съхранявани от Дружеството само за периода, необходим за изпълнение на целите, за които личните данни са събрани първоначално, освен ако законът не изисква Дружеството да ги пази за по-дълъг период от време.

**Сигурност и неприкосновеност на личната информация**

Софарма поддържа подходящи административни, технически и организационни мерки, предназначени да спомогнат за опазването на сигурността и неприкосновеността на Вашите лични данни и да ги защитят от случайно или незаконно унищожаване, случайна загуба, неразрешено коригиране, разкриване или достъп, злоупотреба и всяка друга незаконна форма на обработка.

За изпълнение на своите задължения за защита на личните данни, Софарма надлежно отчита достиженията на техническия прогрес.

Софарма провежда обучения на своите служители по отношение на политиките и процедурите за защита на личните данни.

**Вашите права по отношение на личните Ви данни**

При спазване на българското законодателство, Вие имате следните права спрямо личните Ви данни, обработвани от Софарма:

1. да получите достъп до Вашите личните данни, които Софарма обработва, и да получите копие от тях;
2. при непълнота или неточност в данните, които Софарма обработва, личните Ви данни да бъдат коригирани;
3. да поискате данните Ви да бъдат заличени, когато са налице условията за това. Такива случаи са ако е постигната целта, за която данните са събрани; оттеглили сте съгласието си, когато обработката се базира на съгласие и няма друго законово основание за обработка; данните Ви се обработват незаконосъобразно и други;
4. в определените от закона случаи да изискате обработката на личните Ви данни да бъде ограничена;
5. в определените от закона случаи, да направите възражение срещу обработването на Вашите лични данни;
6. да упражните правото си на преносимост на данните и да поискате данните Ви да бъдат предоставени в структуриран, общоупотребяван и машинно-четим формат;
7. да оттеглите даденото от Вас съгласие, когато за обработването на личните Ви данни се основава на съгласие.

Подробна информация относно условията и реда, по който можете да упражните правата си, ще намерите в Правилата за упражняване на правата на субектите на личните данни на Софарма на нашия уебсайт <http://www.sopharma.bg/pravila-za-lichnite-danni.html>.

Също така имате право да подадете жалба до Комисия за защита на личните данни, когато са налице съответните предпоставки за това.

**Как да се свържете с нас?**

В случай че имате въпроси или оплаквания относно настоящето уведомление за поверителност или начините и целите, за които използваме Вашите лични данни, можете да се свържете с нас на следния адрес: гр. София п.к. 1220, район Надежда, ул. „Илиенско шосе“ № 16, ел. поща: personaldata@sopharma.bg.

Нашето длъжностното лице по защита на личните данни, e Адвокатско съдружие „Ърнст и Янг“, ел. поща: personaldata@sopharma.bg.

**Актуализиране на уведомлението за поверителност**

Настоящето уведомление може да се актуализира периодично, за да отрази промените в практиките на Софарма за защита на личните данни. Дружеството поема ангажимента да Ви уведоми за всички съществени промени в уведомлението.